Ehdotus NEUVOSTON ASETUS tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista annetun asetuksen (EU) N:o 7/2010 muuttamisesta /* COM/2013/0227 final - 2013/0118 (NLE) */





PERUSTELUT 1. EHDOTUKSEN TAUSTA Unionin autonomisia tariffikiintiöitä tarvitaan tuotteille, joiden tuotanto on unionissa nykyisellä kiintiökaudella riittämätöntä niitä käyttävien unionin tuotannonalojen tarpeisiin. Useiden jäsenvaltioiden esittämien pyyntöjen johdosta komissio on tarkastellut yhdessä asianomaisten valtioiden asiantuntijoiden kanssa mahdollisuutta avata autonomisia tariffikiintiöitä eräille maatalous- ja teollisuustuotteille. Neuvosto antoi 22. joulukuuta 2009 asetuksen (EU) N:o 7/2010 tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista, jotta kyseisten tuotteiden kysyntä unionissa voitaisiin tyydyttää mahdollisimman suotuisin ehdoin. Olisi avattava asianmukaisen suuruisia unionin tariffikiintiöitä, joissa ei kanneta tulleja tai kannetaan alennettuja yhteisen tullitariffin autonomisia tulleja, häiritsemättä kuitenkaan tällaisten tuotteiden markkinoita. Tullitaloustyöryhmän kokouksissa kävi ilmi, että jäsenvaltiot olivat halukkaita avaamaan kiintiöitä tämän asetusehdotuksen liitteessä I luetelluille tuotteille häiritsemättä kuitenkaan näiden tuotteiden markkinoita. Lisäksi osoittautui tarpeelliseksi mukauttaa tämän ehdotuksen liitteessä II lueteltuja kiintiöitä: järjestysnumeroiden 09.2620 ja 09.2633 tavaran kuvausta oli muutettava ja järjestysnumeroon 09.2629 oli lisättävä toinen TARIC-koodi. Lisäksi avoimuuden vuoksi tämän asetusehdotuksen liitteeseen II on sisällytetty niiden kiintiöiden päättymispäivä, joiden järjestysnumero on 09.2632 ja 09.2917, jotta voidaan ilmoittaa päivämäärä, jona näiden kiintiöiden voimassaolo päättyy. Ehdotus on johdonmukainen maatalous-, kauppa-, yritys-, kehitysyhteistyö- ja ulkosuhdepolitiikan kanssa. Erityisesti mainittakoon, ettei ehdotus vaikuta kielteisesti maihin, jotka ovat tehneet etuuskohtelukauppaa koskevan sopimuksen EU:n kanssa (esim. GSP- ja AKT-järjestelmät sekä ehdokasmaat ja mahdolliset ehdokasmaat). 2. KUULEMISTEN JA VAIKUTUSTENARVIOINTIEN TULOKSET Kunkin jäsenvaltion tuotannonaloja edustavaa tullitaloustyöryhmää on kuultu. Kaikki luetellut kiintiöt vastaavat ryhmässä saavutettua yksimielisyyttä. Esiin ei ole tuotu sellaisia mahdollisesti vakavia riskejä, jotka voisivat johtaa peruuttamattomiin seurauksiin. Tämä ehdotus on yksiköiden välisen kuulemismenettelyn tulos, ja se julkaistaan sen jälkeen, kun neuvosto on hyväksynyt sen. 3. EHDOTUKSEN OIKEUDELLISET NÄKÖKOHDAT Tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista annetun asetuksen muutos, jonka oikeusperustana on Euroopan unionin toiminnasta tehdyn sopimuksen 31 artikla. Kyseisen artiklan nojalla neuvosto vahvistaa autonomiset tariffikiintiöt määräenemmistöllä komission ehdotuksesta. Ehdotus kuuluu unionin yksinomaiseen toimivaltaan. Sen vuoksi siihen ei sovelleta toissijaisuusperiaatetta. Nämä toimenpiteet ovat ulkomaankaupan toimijoiden menettelyjen yksinkertaistamista koskevien periaatteiden sekä yksipuolisista tullisuspensioista ja autonomisista tariffikiintiöistä annetun komission tiedonannon (EUVL C 363, 13.12.2011, s. 6) mukaiset. 4. TALOUSARVIOVAIKUTUKSET Tulleja jää kantamatta yhteensä noin 8,8 miljoonaa euroa vuodessa. Vaikutus perinteisiin omiin varoihin on -6,6 miljoonaa euroa vuodessa (75 % × 8,8 miljoonaa euroa/vuosi). 2013/0118 (NLE) Ehdotus NEUVOSTON ASETUS tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista annetun asetuksen (EU) N:o 7/2010 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 31 artiklan, ottaa huomioon Euroopan komission ehdotuksen, sekä katsoo seuraavaa: (1) Jotta voitaisiin varmistaa sellaisten tiettyjen tavaroiden riittävä ja häiriintymätön saatavuus, joita ei tuoteta riittävästi unionissa, ja jotta vältettäisiin markkinahäiriöt, tietyille maatalous- ja teollisuustuotteille on neuvoston asetuksella (EU) N:o 7/2010[1] avattu autonomiset tariffikiintiöt. Mainituissa tariffikiintiöissä voidaan tuoda tuotteita alennetuin tullein tai tullitta. Samasta syystä on tarpeen avata 1 päivästä heinäkuuta 2013 yhdeksälle tuotteelle asianmukaisen suuruiset uudet tariffikiintiöt, jotka ovat tullittomia tai joissa kannetaan alennettua tullia ja joiden järjestysnumerot ovat 09.2644 sekä 09.2663–09.2671. (2) Lisäksi unionin autonomisten tariffikiintiöiden, joiden järjestysnumerot ovat 09.2630 ja 09.2633, tavaran kuvausta olisi mukautettava, ja järjestysnumeroon 09.2629 olisi lisättävä toinen TARIC-koodi. (3) Unionin autonomisen tariffikiintiön, jonka järjestysnumero on 09.2617, uudeksi päättymispäiväksi olisi vahvistettava 31 päivä joulukuuta 2013, sillä ei ole unionin etujen mukaista enää myöntää tällaisia kiintiöitä mainitun päivämäärän jälkeen. (4) Sen vuoksi asetusta (EU) N:o 7/2010 olisi muutettava. (5) Koska tariffikiintiöiden on tultava voimaan 1 päivänä heinäkuuta 2013, tätä asetusta olisi sovellettava samasta päivästä alkaen ja sen olisi tultava voimaan viipymättä, ON HYVÄKSYNYT TÄMÄN ASETUKSEN: 1 artikla Muutetaan asetuksen (EU) N:o 7/2010 liite seuraavasti: 1) Lisätään rivit, jotka koskevat järjestysnumeroita 09.2644 sekä 09.2663–09.2671 ja jotka vahvistetaan tämän asetuksen liitteessä I. 2) Korvataan tariffikiintiöitä, joiden järjestysnumerot ovat 09.2620, 09.2629, 09.2632, 09.2633 ja 09.2917, koskevat rivit tämän asetuksen liitteessä II olevilla riveillä. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 1 päivästä heinäkuuta 2013. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE I Asetuksen 1 artiklan 1 kohdassa tarkoitetut tariffikiintiöt Järjestys­numero || CN-koodi || TARIC || Tavaran kuvaus || Kiintiökausi || Kiintiön määrä || Kiintiö­tulli (%) 09.2663 || ex 1104 29 17 || 10 || Jauhetut durran jyvät, jotka on vähintään kuorittu ja joista on erotettu alkiot, pakkaustäytteiden valmistukseen tarkoitetut(1) || 1.7–31.12 || 750 tonnia || 0 % 09.2664 || ex 2008 60 19 ex 2008 60 39 || 30 30 || Lisättyä alkoholia sisältävät makeat kirsikat, joissa voi olla 9 painoprosenttia sokeria, läpimitta kivellisinä enintään 19,9 mm, suklaatuotteissa käytettävät(1) || 1.7–31.12 || 500 tonnia || 10 % (2) 09.2665 || ex 2916 19 95 || 30 || Kalium-(E,E)-heksa-2,4-dienoaatti (CAS RN 24634-61-5) || 1.7–31.12 || 4 000 tonnia || 0 % 09.2666 || ex 3204 17 00 || 55 || Väri C.I. Pigment Red 169 (CAS RN 12237-63-7) || 1.7–31.12 || 20 tonnia || 0 % 09.2644 || ex 3824 90 97 || 96 || Valmiste, jossa on — || vähintään 55 mutta enintään 78 painoprosenttia dimetyyliglutaraattia — || vähintään 10 mutta enintään 28 painoprosenttia dimetyyliadipaattia ja — || enintään 25 painoprosenttia dimetyylisukkinaattia 1.7–31.12 3 000 tonnia 0 % 09.2671 || ex 3905 99 90 || 81 || Poly(vinyylibutyraali) (CAS RN 63148-65-2) — || jossa on 17,5–20 mol % hydroksyyliryhmiä, ja — || jonka hiukkaskokomediaani (D50) on suurempi kuin 0,6 mm — || jonka hiukkaskokomediaani (D50) on suurempi kuin 0,6 mm 1.7–31.12 5 500 tonnia 0 % 09.2667 || ex 8537 10 99 || 51 || Sähkömekaaninen kytkintaulu, jossa — || viisinapainen kytkin, — || sähköjohdin, — || integroitu piiri, — || ös infrapunavastaanottimen sisältävä, nimikkeiden 8521 ja 8528 tuotteiden valmistukseen tarkoitettu(1) 1.7-31.12 3 000 000 yksikköä 0 % 09.2668 || ex 8714 91 10 ex 8714 91 10 || 21 31 || Polkupyöränrunko, valmistettu hiilikuidusta ja keinohartsista, maalattu, lakattu ja/tai kiillotettu, polkupyörien valmistukseen tarkoitettu(1) || 1.7–31.12 || 38 000 yksikköä || 0 % 09.2669 || ex 8714 91 30 ex 8714 91 30 || 21 31 || Polkupyörän etuhaarukka, valmistettu hiilikuidusta ja keinohartsista, maalattu, lakattu ja/tai kiillotettu, polkupyörien valmistukseen tarkoitettu(1) || 1.7–31.12 || 26 000 yksikköä || 0 % 09.2670 || ex 9405 40 39 || 30 || Sähkövaloyhdistelmä, jossa on — || painettuja piirilevyjä ja — || valodiodeja (LED) litteänäyttöisten televisiovastaanottimien taustavaloyksikköjen valmistukseen tarkoitettu(1) 1.7–31.12 8 500 000 kpl 0 % || (1) || Tullien suspendoinnissa sovelletaan komission asetuksen (ETY) N:o 2454/93 (EYVL L 253, 11.10.1993, s. 1). 291–300 artiklaa. || || (2) || Sovelletaan paljoustullia. || LIITE II Asetuksen 1 artiklan 2 kohdassa tarkoitetut tariffikiintiöt Järjestys­numero || CN-koodi || TARIC || Tavaran kuvaus || Kiintiökausi || Kiintiön määrä || Kiintiö­tulli (%) 09.2632 || ex 2921 22 00 || 10 || Heksametyleenidiamiini (CAS RN 124-09-4) || 1.1–31.12.2013 || 40 000 tonnia || 0 % 09.2917 || ex 2930 90 13 || 90 || Systiini (CAS RN 56-89-3) || 1.1–31.12.2013 || 600 tonnia || 0 % 09.2629 || ex 7616 99 90 ex 8302 49 00 || 85 91 || Alumiininen teleskooppikädensija, matkalaukkujen valmistukseen tarkoitettu(1) || 1.1–31.12 || 800 000 yksikköä || 0 % 09.2633 || ex 8504 40 82 || 20 || Tasasuuntaajat, joiden teho on enintään 1 kVA, nimikkeiden 8509 80 ja 8510 laitteiden valmistukseen tarkoitetut(1) || 1.1–31.12 || 4 500 000 yksikköä || 0 % 09.2620 || ex 8526 91 20 || 20 || GPS-järjestelmään tarkoitettu yhdistelmä, jossa on paikanmääritystoiminto, ilman näyttöä, paino enintään 2 500 g || 1.1–31.12 || 3 000 000 yksikköä || 0 % || (1) || Tullien suspendoinnissa sovelletaan komission asetuksen (ETY) N:o 2454/93 (EYVL L 253, 11.10.1993, s. 1). 291–300 artiklaa. || YKSINOMAAN TALOUSARVION TULOPUOLEEN VAIKUTTAVAAN SÄÄDÖKSEEN LIITTYVÄ RAHOITUSSELVITYS 1. EHDOTUKSEN NIMI Neuvoston asetus tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista annetun asetuksen (EU) N:o 7/2010 muuttamisesta 2. BUDJETTIKOHDAT Luku ja momentti: 12 luvun 120 momentti Vuodeksi 2013 budjetoitu määrä: 18 631 800 000 euroa (TAE 2013) 3. RAHOITUSVAIKUTUKSET ¨ Ehdotuksella ei ole rahoitusvaikutuksia X Ehdotuksella ei ole rahoitusvaikutuksia menoihin, mutta sillä on rahoitusvaikutuksia tuloihin. Vaikutukset ovat seuraavat: (milj. euroa yhden desimaalin tarkkuudella) Budjetti­kohta || Tulot[2] || 6 kk:n jakso, joka alkaa pp.kk.vvvv || [Vuosi: 2/2013] 120 momentti || Vaikutukset omiin varoihin || 1.7.2013 || -3,3 (milj. euroa yhden desimaalin tarkkuudella) Toteutuksen jälkeen || [2014–2017] 120 momentti || -6,6/vuosi Asetuksessa (EU) N:o 7/2010 säädettyjen autonomisten tariffikiintiöiden vuoksi tulleja jäi kantamatta vuonna 2012 yhteensä 54,9 miljoonaa euroa. Tähän asetukseen tehtävien lisäysten vuoksi kantamatta jäävien tullien määrän arvioitiin kasvan 8,8 miljoonalla eurolla vuodessa. Edellä sanotun perusteella tästä asetuksesta aiheutuvan tulonmenetyksen voidaan arvioida olevan 6,6 miljoona euroa vuodessa 1.1.2014–31.12.2017 (bruttomäärä 8,8 miljoonaa euroa × 0,75) ja 3,3 miljoonaa euroa 1.7.2013–31.12.2013. 4. Petosten torjuntaa koskevat toimenpiteet Joidenkin tässä neuvoston asetuksessa tarkoitettujen tuotteiden tiettyä käyttötarkoitusta valvotaan komission asetuksen (ETY) N:o 2454/93 291–300 artiklan mukaisesti. [1] EUVL L 3, 7.1.2010, s. 1. [2] Perinteisistä omista varoista (maatalousmaksut, sokerimaksut, tullit) ilmoitetaan nettomäärät, jotka saadaan vähentämällä bruttomääristä 25 prosenttia jäsenvaltioiden kantamiskuluja.